b'\n_START_ARTICLE_\nDaugavpils komturi\n_START_PARAGRAPH_\nDaugavpils komturi (v\xc4\x81cu: Komtur von D\xc3\xbcnaburg) bija Livonijas orde\xc5\x86a pav\xc4\x93lnieki (komandieri) Daugavpils komturejas teritorij\xc4\x81 1367. - 1559. gad\xc4\x81. Vi\xc5\x86u rezidence bija vec\xc4\x81 Dinaburgas pils Daugavas labaj\xc4\x81 st\xc4\x81vkrast\xc4\x81 tagad\xc4\x93j\xc4\x81 Naujenes pagast\xc4\x81. P\xc4\x93d\xc4\x93jais Daugavpils komturs Georgs l\xc4\xabdz 1559. gad\xc4\x81 bija spiests atst\xc4\x81t Dinaburgas cietoksni, jo Livonijas ordenis ie\xc4\xb7\xc4\xabl\xc4\x81ja Daugavpili Lietuvas di\xc5\xbekunigaitim un Polijas karalim Sigismundam II Augustam._NEWLINE_P\xc4\x93c Livonijas orde\xc5\x86a likvid\xc4\x93\xc5\xa1anas bijus\xc4\xab Daugavpils komtureja tika sadal\xc4\xabta. Daugavpils pils palika Livonijas Pardaugavas hercogistei, bet Kurzemes un Zemgales hercogistes da\xc4\xbc\xc4\x81 palikus\xc4\xab t\xc4\x81s da\xc4\xbca tika pievienota S\xc4\x93lpils virspilskunga iecirknim.'